Team Thor

Το ***Team Thor*** είναι σειρά Αμερικανικών ταινιών mockumentary (ψευδοντοκιμαντέρ) μικρού μήκους που κυκλοφόρησαν απευθείας σε βίντεο, παραγωγής των Marvel Studios, και στις οποίες εμφανίζονται χαρακτήρες από το Κινηματογραφικό Σύμπαν της Marvel (MCU). Κυκλοφόρησαν από το 2016 μέχρι το 2018 ως ειδικά ένθετα στις Blu-ray και ψηφιακές κυκλοφορίες ταινιών του MCU και αποτελούν την έκτη, έβδομη και όγδοη ταινία αντίστοιχα της σειράς ταινιών μικρού μήκους Marvel One-Shots. Η σειρά περιλαμβάνει τις ταινίες *Team Thor*, *Team Thor: Μέρος 2* και *Team Darryl*, όλες σε σενάριο και σκηνοθεσία του Τάικα Γουαϊτίτι.

Στις πρώτες δύο ταινίες, τα γεγονότα των οποίων λαμβάνουν χώρα κατά τη διάρκεια των γεγονότων της ταινίας *[[Captain America: Εμφύλιος Πόλεμος]]*, ο Κρις Χέμσγουορθ επαναλαμβάνει τον ρόλο του ως Θορ και συγκατοικεί μαζί με τον Ντάριλ Τζέικομπσον (Ντέιλι Πίρσον). Στην πρώτη ταινία εμφανίζεται επίσης ο Μαρκ Ράφαλο ως Μπρους Μπάνερ, ενώ ο Τζεφ Γκόλντμπλουμ εμφανίζεται στην τρίτη ταινία ως ο Γκράντμαστερ, ο οποίος αποτελεί τον νέο συγκάτοικο του Ντάριλ μετά την αποχώρηση του Θορ. Τα γυρίσματα για τις ταινίες *Team Thor* έγιναν έναν μήνα πριν την έναρξη των γυρισμάτων της ταινίας **' (2017) και οι ταινίες δημιουργήθηκαν για να μυηθούν οι θαυμαστές του MCU στον ασεβή τόνο της ταινίας ''Ragnarok''.

Οι ταινίες μικρού μήκους επαινέθηκαν για το χιούμορ τους και την ερμηνεία του Χέμσγουορθ. Τον Ιανουάριο του 2022 έγιναν διαθέσιμες στην πλατφόρμα του [[Disney+]], στην οποία η Marvel τις κατέταξε ως One-Shots.

== Ανάπτυξη ==
Οι ταινίες ''Team Thor'' γυρίστηκαν έναν μήνα πριν την έναρξη των γυρισμάτων της ταινίας **' (2017) τον Ιούλιο του 2016. Αποτελούν είδος mockumentary, παρόμοιο με αυτό που χρησιμοποίησε ο σκηνοθέτης Τάικα Γουαϊτίτι στην ταινία του, *[[Οσα Κάνουμε στις Σκιές]]* (2014). Πριν την κυκλοφορία της πρώτης ταινίας *Team Thor*, αρκετοί θαυμαστές του franchise δεν ήταν και τόσο σίγουροι για τη νέα τονική προσέγγιση του Γουαϊτίτι για την ταινία *Ragnarok*. Ο Γουαϊτίτι ένιωσε πως η ταινία *Team Thor* «μας βοήθησε αρκετά», δίνοντας στους θαυμαστές την ευκαιρία να δουν «απλά πόσο ασεβείς θα γινόμασταν και πόσο διαφορετικά, επίσης, θα παρουσιάζαμε τους χαρακτήρες των Θορ και Μπάνερ». Τον Σεπτέμβριο του 2016, ο Γουαϊτίτι είπε πως πιθανόν ο Ντάριλ Τζέικομπσον να επανεμφανιζόταν στο μέλλον, προσθέτοντας πως μπορεί να υπάρχουν «κι άλλα μικρά [*Team Thor*] κομμάτια που ίσως να αποτελούν μέρος ενός μεγαλύτερου πράγματος».

Τον Οκτώβριο του 2017, ο Πρόεδρος των Marvel Studios, Κέβιν Φάιγκι, δήλωσε πως μπορούσε να δει αυτές τις ταινίες μικρού μήκους ως «εφικτή» εκδοχή των προηγούμενων σειρών ταινιών μικρού μήκους του franchise, Marvel One-Shots, και θεώρησε πως «σε κάποια σημεία βοήθησαν στον επαναπροσδιορισμό του Θορ και στον χαρακτήρα που εξελίχθηκε στην ταινία *Ragnarok*, με έναν διασκεδαστικό τρόπο». Επίσης, ο Τζεφ Γκόλντμπλουμ, ο οποίος υποδύεται τον Γκράντμαστερ στην ταινία *Thor: Ragnarok*, δήλωσε πως είχε γυρίσει κάποιο υλικό με τον Γουαϊτίτι για κάποια άλλη ταινία μικρού μήκους, η οποία τελικά αποτέλεσε το τρίτο μέρος της σειράς και είχε τον τίτλο *Team Darryl*. Τον Ιανουάριο του 2022, οι τρεις ταινίες μικρού μήκους έγιναν διαθέσιμες στην πλατφόρμα του Disney+, στην οποία η Marvel τις κατέταξε ως One-Shots.

## Ταινίες

### ''Team Thor'' (2016)
Αφού έχει σώσει τη Γη μαζί με τους Εκδικητές, ο Θορ κάνει ένα μικρό διάλειμμα πηγαίνοντας στην Αυστραλία, όπου συγκατοικεί μαζί με έναν ντόπιο υπάλληλο γραφείου, τον Ντάριλ Τζέικομπσον. Ενώ το κάνει αυτό, ένα κινηματογραφικό συνεργείο του παίρνει συνέντευξη, όπου μιλάει για την καθημερινότητά του στην Αυστραλία. Ο Θορ παρουσιάζεται να επισκέπτεται ένα νηπιαγωγείο, να προσπαθεί να στείλει, με τη βοήθεια του Ντάριλ, e-mails στους Τόνι Σταρκ και Στιβ Ρότζερς ανησυχώντας για τη μεταξύ τους διαμάχη και αποκαλύπτοντας την έρευνά του σχετικά με τη διασύνδεση μεταξύ των Πετραδιών της Αιωνιότητας, Εκδικητών, Νικ Φιούρι και Θάνος. Αργότερα, ο Θορ συναντιέται με τον Μπρους Μπάνερ σε μία καφετέρια, με τους δυο τους να συζητάνε και να προσπαθούν να καταλάβουν γιατί δεν επικοινώνησαν μαζί τους οι Σταρκ και Ρότζερς. Ενώ συζητάνε, ο Μπάνερ λαμβάνει ένα τηλεφώνημα από τον Σταρκ, ο οποίος δεν δείχνει να θέλει να μιλήσει στον Θορ. Έτσι, ο Θορ αποφασίζει να ξεκινήσει τη δικιά του ομάδα με το όνομα Team Thor, η οποία αποτελείται από εκείνον και τον Ντάριλ.

Η ταινία *Team Thor* προβλήθηκε πρώτη φορά στην Comic-Con του Σαν Ντιέγκο το 2016, πριν κυκλοφορήσει διαδικτυακά στις 28 Αυγούστου 2016. Τον Σεπτέμβριο του 2016, κυκλοφόρησε επίσης με την ψηφιακή έκδοση home media της ταινίας *[[Captain America: Εμφύλιος Πόλεμος]]* (2016). Η ταινία είναι επίσης γνωστή με τον τίτλο *While You Were Fighting: A Thor Mockumentary* (ελεύθερη μετάφραση: *Ενώ τσακωνόσασταν: Ένα Mockumentary με τον Θορ*). Ειπώθηκε πως το mockumentary έγινε σε παραγωγή της «New Zealand Film Board» και στους τίτλους αρχής, το λογότυπο παρουσιάζεται σε στυλ βιντεοκασέτας, όπου η φράση «Team Thor» «τοποθετείται χοντροκομένα» πάνω από τη φράση «Civil War». Οι Κρις Χέμσγουορθ και Μαρκ Ράφαλο επαναλαμβάνουν τους ρόλους τους ως Θορ και Μπρους Μπάνερ αντίστοιχα, με τον Ντέιλι Πίρσον να ενσαρκώνει τον Αυστραλό συγκάτοικο του Θορ, Ντάριλ Τζέικομπσον. Με την κυκλοφορία της στο Disney+ τον Ιανουάριο του 2022, η ταινία αναφέρεται ως *Team Thor: Μέρος 1*.

### ''Team Thor: Μέρος 2'' (2017)
Συνεχίζοντας από το πρώτο mockumentary, ο Θορ και ο συγκάτοικός του συζητάνε τις υποχρεώσεις που έχουν ως συγκάτοικοι, αλλά ο Ντάριλ είναι αυτός που καταλήγει να καθαρίζει και να συμμαζεύει τα πάντα. Ο Ντάριλ δηλώνει πως ο Θορ είναι καλός άνθρωπος, αλλά εκτός τόπου και χρόνου, και αγανακτά με τις προσπάθειες του Θορ να πληρώσει το ενοίκιο με Ασγκαρντιανά χρήματα. Προτείνει στον Θορ να βρει μία δουλειά, κάτι το οποίο του προκαλεί γέλιο, και ο Θορ αντιπροτείνει πως θα πρέπει να πάρουν έναν υπηρέτη. Επιπρόσθετα, παρουσιάζεται περισσότερο υλικό απο την επίσκεψη του Θορ στο νηπιαγωγείο. Η συνέντευξη τελειώνει με τον Θορ να νιώθει πως δεν χρειάζεται κανέναν άλλον στη ζωή του πέραν του Ντάριλ, στον οποίο προτείνει πως θα πρέπει να αποκτήσει μία στολή υπερήρωα.

Η ταινία *Team Thor: Μέρος 2* κυκλοφόρησε τον Φεβρουάριο του 2017 μαζί με τα home media της ταινίας *[[Doctor Strange (ταινία)|Doctor Strange]]* (2016), με τους Χέμσγουορθ και Πίρσον να επιστρέφουν στους ρόλους τους. Η ταινία είναι επίσης γνωστή ως *Team Thor: Part 2, Where Are They Now?* (ελεύθερη μετάφραση: *Team Thor: Μέρος 2, Πού Βρίσκονται Τώρα;*).

### ''Team Darryl'' (2018)
Όταν ο Θορ φεύγει από το διαμέρισμα του Ντάριλ, ο Ντάριλ μετακομίζει στο Λος Άντζελες όπου αποκτά νέο συγκάτοικο, τον Γκράντμαστερ, ο οποίος ήταν και ο μόνος που απάντησε στις αγγελίες του. Ο Γκράντμαστερ θεωρεί πως ο Ντάριλ θα ήταν καλός αντικαταστάτης της βοηθού του και, στη συνέχεια, παρουσιάζονται διάφορα στιγμιότυπα με τον Ντάριλ να υπηρετεί τον Γκράντμαστερ. Ο Ντάριλ περιγράφει το πώς ο Γκράντμαστερ μοιάζει να είναι καλός άνθρωπος, αλλά δεν μπορεί να κατανοήσει την έννοια του προσωπικού χώρου, ενώ έχει και θέματα διαχείρισης θυμού. Ο Γκάντμαστερ δηλώνει πως έχει εξοικειωθεί με το περιβάλλον της Γης και σκοπεύει να την κατακτήσει, έχοντας τον Ντάριλ στο πλευρό του. Φτιάχνει ένα βίντεο όπου εξηγεί το σχέδιό του και το ανεβάζει στο διαδίκτυο αλλά, όταν δεν λαμβάνει θεάσεις, αποφασίζει να φτιάξει ένα δεύτερο βίντεο με κάποιον μουσικό καλεσμένο, για να διαφημίσει το πρώτο βίντεο. Προσλαμβάνει τους φίλους του Ντάριλ για να τον βοηθήσουν αλλά, όταν ένας από αυτούς δεν ικανοποιεί τις προσδοκίες του, τον σκοτώνει. Ο Ντάριλ εξομολογείται πως δεν είναι σίγουρος αν ο Γκράντμαστερ θέλει να σκοτώσει ή όχι κι εκείνον και παραδέχεται πως του λείπει ο Θορ ως συγκάτοικος.

Η ταινία *Team Darryl* κυκλοφόρησε στις 20 Φεβρουαρίου 2018 μαζί με την ψηφιακή εκδοχή της ταινίας *Thor: Ragnarok* και στις 6 Μαρτίου μαζί με την Blu-ray κυκλοφορία. Ο Πίρσον επαναλαμβάνει τον ρόλο του ως Ντάριλ, ενώ ο Τζεφ Γκόλντμπλουμ επαναλαμβάνει τον MCU ρόλο του ως Γκράντμαστερ. Τα γεγονότα της ταινίας λαμβάνουν χώρα μετά τα γεγονότα της ταινίας *Thor: Ragnarok* και αποτελούν συνέχεια της μετά τους τίτλους τέλους σκηνής της ταινίας.

## Καστ και χαρακτήρες

## Υποδοχή

Παρά το ότι πρόκειται για «μία μικρή, ανόητη ταινία μικρού μήκους», ο Ήθαν Άντερσον από την ιστοσελίδα */Film* βρήκε την ταινία *Team Thor* ξεκαρδιστική, όπως επίσης και ο Ζερμάν Λουσιέ από την ιστοσελίδα *io9*, ο οποίος θεώρησε πως η ταινία *Ragnarok* θα ήταν εκπληκτική αν είχε «λίγο από αυτό το χιούμορ». Αργότερα, ο Άντερσον πρόσθεσε πως παρόμοιες ταινίες μικρού μήκους, όπως είναι η *Team Thor*, θα ήταν τέλειες για να αντικαταστήσουν τις One-Shots της Marvel. Οι Τόμι Κουκ και Άνταμ Τσίτγουντ από την ιστοσελίδα *Collider* επίσης απόλαυσαν την ταινία, με τον Κουκ να νιώθει πως «αποτύπωσε τέλεια την ασεβή αίσθηση χιούμορ του Γουαϊτίτι» και να επαινεί τον Χέμσγουορθ για τις κωμικές του ικανότητες, ενώ ο Τσίτγουντ είπε πως υπήρχε «μία σειρά από πραγματικά αστείες στιγμές», σημειώνοντας πως Χέμσγουορθ και Γουαϊτίτι ήταν ένα καλό κωμικό ταίριασμα. Ο Ρος Α. Λίνκολν από την ιστοσελίδα *Deadline Hollywood* απόλαυσε την ταινία, όπως επίσης και την κωμική ερμηνεία του Χέμσγουορθ, αποκαλώντας την μία από τις καλύτερες στιγμές σε πάνελ της Marvel στην Comic-Con, ελπίζοντας πως [η ταινία] χρησίμευσε ως μια καλή ένδειξη για το πώς θα ήταν τελικά η ταινία *Ragnarok*. Ο Ντον Κάγιε από την ιστοσελίδα *Syfy Wire* αποκάλεσε την ταινία *Team Thor* «μία από τις καλύτερες ταινίες που έφτιαξε ποτέ η Marvel».

Εν αναμονή της κυκλοφορίας του *Μέρους 2*, η Νάταλι Κάρον από την ιστοσελίδα *Syfy Wire*, όταν είδε το προ-βίντεο που κυκλοφόρησε λίγο πριν κυκλοφορήσει ολόκληρη η ταινία, σημείωσε πως «χρησιμοποιείται το ίδιο χιούμορ που έκανε την πρώτη ταινία... τόσο τεράστια επιτυχία και είχε αρέσει σε όλους τους θαυμαστές». Γράφοντας για το περιοδικό *[[The Hollywood Reporter]]*, ο Άαρον Κάουτς αποκάλεσε το *Μέρος 2* «η συνέχεια που κανείς δεν θα μπορούσε να κατηγορήσει πως πάσχει από το σύνδρομο των συνεχειών». Η Αλεξάντρα Όγκαστ από την ιστοσελίδα *Comic Book Resources* αποκάλεσε την ταινία *Team Darryl* «απλά το ίδιο ξεκαρδιστική όσο και οι ταινίες *Team Thor* που κυκλοφόρησαν πριν από αυτήν, αν και λίγο (πολύ) περισσότερο ενοχλητική».

## Σχετικό περιεχόμενο και μέλλον
Τον Αύγουστο του 2018, ο Ντέιλι Πίρσον κυκλοφόρησε ένα βίντεο όπου επαναλάμβανε τον ρόλο του ως Ντάριλ, για να δηλώσει πως επιβίωσε του Αφανισμού και είναι αναγκασμένος να εργάζεται και τα Σαββατοκύριακα, καθώς αρκετοί από τους συναδέλφους του δεν επιβίωσαν. Εύχεται επίσης χρόνια πολλά στον Θορ για τα γενέθλιά του και τον ρωτάει αν μπορεί να του μεταφέρει κάποια χρήματα, καθώς έχει πλέον χρέη. Τον Απρίλιο του 2019, ο Χέμσγουορθ εξέφρασε το ενδιαφέρον του να κάνει περισσότερες *Team Thor* ταινίες, ίσως ακόμα και με την πιθανότητα να προσαρμοστεί όλο το κόνσεπτ σε μία τηλεοπτική σειρά. Ο Πίρσον εμφανίζεται επίσης ως Ντάριλ στην ταινία ** (2022) ως ξεναγός στο Νέο Άσγκαρντ.

## Σημειώσεις

## Παραπομπές


## Εξωτερικοί σύνδεσμοι

* ''Team Thor'' στο YouTube
*  στην IMDb
*  στην IMDb
*  στην IMDb

Κατηγορία:Μέσα της Τρίτης Φάσης του Κινηματογραφικού Σύμπαντος της Marvel
Κατηγορία:Marvel One-Shots
Κατηγορία:Thor (σειρά ταινιών)
Κατηγορία:Ταινίες σε παραγωγή Κέβιν Φάιγκι